16. ΝΟΜΟΣ 5892 της 23/25 Οκτ. 1933 Περί ανανεώσεως των εκλογικών βιβλιαρίων ταυτότητος. Άρθρ.1-11.(Προέβλεπον την ανανέωσιν και χορήγησιν νέων βιβλιαρίων εις τους αιτούντας). Άρθρ.12.-(Κατηργήθη υπό του Α.Ν. 406/1936). Άρθρ.13.-Εν περιπτώσει απωλείας εκλογικού βιβλιαρίου ως και φθοράς αυτού, ο κατά το άρθρ.17 του ν. ΓΣΚΑ΄ αιτών την χορήγησιν νέου βιβλιαρίου, πλην των εν τω άρθρω τούτω διατυπώσεων, πρέπει να προσαγάγη και πιστοποιητικόν περί της εν ωρισμένη ενορία κατοικίας του μετά της διευθύνσως ταύτης, εκδιδομένον παρά του ιερέως της ενορίας και κεκυρωμένον κατά το περιεχόμενον παρά του Διοικητού του Αστυν. Τμήματος εις ο υπάγεται η ενορία, μετά προσφάτου φωτογραφίας αυτού. Το τοιούτον πιστοποιητικόν πρέπει να έχη εκδοθή το πολύ πέντε ημέρας προ της υποβολής της σχετικής αιτήσεως εις τον Πρόεδρον των Πρωτοδικών. Η ανανέωσις απολεσθέντων ή φθαρέντων βιβλιαρίων δύναται να ενεργηθή μόνον 20 ημέρας προ των εκλογών. Εάν ο αιτών έχει μετοικήσει εις έτεραν ενορίαν δεν δύναται να ζητήση ανανεώσιν του εκλογικού βιβλιαρίου του, αλλά υποχρεούται να ζητήση, κατά την ετησίαν αναθεώρησιν, την εγγραφήν του εις τον εκλογικόν κατάλογον της νέας ενορίας. Άρθρ.14-21.(Αναφέρονται εις την κατά τα άρθρ. 1 και επ ανανέωσιν). 